Folketing
2014-09-09

Jeg synes, det er helt på sin plads at tage en åben og saglig debat om de forhold, hr. Mike Legarth nævner. Jeg vil bare stille sige, at boligjobordningen jo er statsstøtte. Det er jo statsstøtte til private. Jeg har måske bare lidt svært ved at forstå, at det skulle være et nøglepunkt for et konservativt parti, at vi skal opretholde et højt niveau for statsstøtte til noget, der ellers sædvanligvis er og bør være privat. Når det gælder grænsehandelen, har vi jo i fællesskab gennemført aftaler, der faktisk sikrer, at man på udvalgte områder sænker afgifterne. Som jeg har set tallene – jeg er ikke fuldt opdateret her på talerstolen – har det også haft en effekt, f.eks. på salget af sodavand i Danmark.